Singulîs (gazete)

Singulis, ki s' no e francès, c' est Singuliers, c' est ene rivuwe di belès letes del Province do Lussimbork.

 Istwere 
Ele fourit metowe en alaedje e 1993 pa Michel Francard, Raymond Mouzon et Christian Robinet, po-z eplaidî des tecses di belès letes e walon ey e gåmès, di scrijheus del Province do Lussimbork. Gn aveut eto en coirnêye di noveles, e francès, des boutaedjes pol walon avårla. 

Les askepieus rmetént inla eshonne deus rvowes k' egzistént ddja: Le Luxembourg dialectal  (sicrijhaedjes e walon, eplaidî å Tchestea) eyet ké novele ?" (noveles e francès avou tecse e walon do Muzêye del Parole å Payis d' Bastogne).

Elle a stî lontins adjinçnêye pa Michel Francard. Dispoy 2005, li mwaisse redacteur, c' est Pierre Otjacques.

Diviè l' mitan des anêyes 2010, gn a eto èn eplaidaedje éndjolike (racourti di tchaeke limero) k' on pout rçure po rén dins si emilreye

 Contnou del rivuwe 
A tchaeke limero, gn a on ratacaedje, sovint scrît e walon, pa troes mwaisses sicrijheus ki s' ricandjèt. Pu vnèt les tecses literaires, avou on motlî ådzo. 

Adonpwis, gn a des noveles so les soces del province, mins ele sont scrîtes e francès. 

Gn a yeu lontins ene coirnêye di prezintaedje des waloneus del province, sicrîte e francès pa Christian Robinet (1994-2004). Cisse-ciale a stî replaeceye pa ene rîlêye di tecses e walon so les vîs mestîs.

E francès eto, gn a yeu ene coine "Situdias". Ladvins, on-z a djåzé do linwe-ehåyaedje do walon tot dnant l' pene a des avanciveus (Lorint Hendschel, Lucyin Mahin) et a des wårdiveus (Van Crombrugge, Albert Maquet, 

Dispu 2000, Joël Thiry î tént ene coirnêye so les viyès tchansons e walon.

Bråmint des scrijhaedjes (et des scrijheus) di Singulîs ont stî rprins dins l' antolodjeye Scrijheus d' Årdene.

 Sacwants scrijheus d' Singulîs 
 Joseph Bily k' î scrît eto les ratacaedjes.
 Maurice Georges
 André Lamborelle
 Jean-Marie Lhote
 Willy Leroy k' î scrît eto pacô les ratacaedjes.
 Lucyin Mahin î a bråmint publiyî ses powinmes et eto des tecses di prôze.
 Pierre Otjacques k' î scrît, avou, a s' toû, les ratacaedjes.
 Emile Pècheur
 Georges Pècheur
 Arthur Schmitz
 Georges Thémelin (e gåmès)

 Scrijheus k' î sont voltî rpubliyîs 
 Fernand Bonneau (gåmès)
 Marcel David
 Pire-Djôzef Dozîmont
 Gaston Lucy
 Fernande Weynand (gåmès)


  Des ôtès racsegnes so li rvuwe (sol waibe so Muzêye do Pårlaedje e l' Årdene)
 sol waibe "revues.be"
  (pådje del gazete)

Categoreye:Gazetes e walon
Categoreye:Gåmès